als_Latn dik_Latn sag_Latn
Nënshkrimi elektronik
Duke filluar nga data 22 Prill 2014 Qendra Kombëtare e Regjistrimit do të fillojë të ofrojë shërbimin e lëshimit të ekstrakteve të regjistrimit të subjekteve të nënshkruara elektronikisht. Çdo subjekt që është i interesuar, për të përfituar nga ky shërbim duhet të paraqitet në QKR për të firmosur një marrëveshje në bazë të së cilës do ti ofrohet ky shërbim.
Ky shërbim do të mundësohet nëpërmjet dërgimit të një kërkese për ekstrakt në adresën e e-mailit ekstrakt@qkr.gov.al, e cila i përket Qendrës Kombëtare të Regjistrimit dhe brënda 60 minutave do të mundësohet dërgimi i ekstraktit të nënshkruar elektronik tek kërkuesi. Ky ekstrakt do të dërgohet nëpërmjet postës elektronike të kërkuesit, i cili do të jetë personi i autorizuar në bazë të marrëveshjes së nënshkruar nga të dy palët. Ekstraktit do të ketë vlefshmëri ligjore kudo që ai të dërgohet me anë të postës elektronike.
Nënshkrimi elektronik i punonjësit të QKR gjenerohet nëpërmjet një pajisjeje të sigurt (USB Cryptographic Token) dhe Certifikata Elektronike është e lëshuar nga Agjencia Kombëtare për Shoqërinë e Informacionit, e cila është e akredituar konform ligjit për lëshimin e certifikatave të kualifikuara elektronike për Administratën Publike, në Republikën e Shqipërisë.
Vlefshmëria ligjore e nënshkrimeve elektronike dhe përjashtimet.
Çdo dokument elektronik, i cili përmban të dhëna elektronike që përbëjnë një nënshkrim elektronik, ka të njëjtën vlefshmëri ligjore dhe fuqi provuese me një dokument në formë shkresore.
Nënshkrimi elektronik, nuk mund të përdoret në disa fusha të veçanta, siç janë veprimet juridike në fushën e së drejtës familjare dhe të trashëgimisë, veprime juridike, të cilat kërkojnë një legalizim publik, një akt noterial ose që kërkojnë një autorizim nga gjykata.
Një nënshkrim elektronik konsiderohet i pavlefshëm në rastet kur nuk përmbushen kërkesat për siguri të parashikuara në ligj.
Linku në të cilën mund të download certifikatën e nënshkrimit elektronik është: http://certs.akshi.gov.al/root.crt
als_Latn als_Latn als_Latn als_Latn als_Latn als_Latn als_Latn als_Latn als_Latn